300 (κόμικς)

Το 300 είναι ένα κόμικς με κείμενα και σχέδια του Φρανκ Μίλλερ και χρώματα από την Λιν Βάρλεϋ. Το κόμικς παρουσιάζει τη μάχη των Θερμοπυλών και των γεγονότων που οδήγησαν σε αυτή, από την πλευρά του Λεωνίδα, του βασιλιά της Αρχαίας Σπάρτης. Ο Φρανκ Μίλλερ εμπνεύστηκε την ιδέα από μία ταινία του 1962, Οι 300 Σπαρτιάτες, την οποία είχε παρακολουθήσει μικρός. Ήρθε μάλιστα και στην Ελλάδα και επισκέφθηκε ο ίδιος τις Θερμοπύλες στα πλαίσια της έρευνάς του πριν τη δημιουργία της ιστορίας.

Το 300 εκδόθηκε αρχικά ως μια σειρά πέντε τευχών από την Dark Horse Comics. Το πρώτο από αυτά εκδόθηκε το Μάιο του 1998. Τα τεύχη είχαν τα ονόματα Τρόμος, Καθήκον, Δόξα, Μάχη και Νίκη. Η σειρά κέρδισε τρία βραβεία Eisner το 1999. Το έργο επανεκδόθηκε σε ένα τόμο με σκληρό εξώφυλλο το 1999. Στην Ελλάδα ο τόμος κυκλοφορεί από την Μαμούθ COMIX.

Η ταινία 300 που κυκλοφόρησε στις αίθουσες τον Μάρτιο του 2007 είναι μεταφορά του κόμικς αυτού στον κινηματογράφο, όπως και το Sin City, έργο επίσης του Φρανκ Μίλλερ.

Εξωτερικοί σύνδεσμοι 
 Το "300" στη σελίδα της Dark Horse
 Παρουσίαση και περίληψη στο site της ΜΑΜΟΥΘ

Αμερικανικά κόμικς
Αρχαία Ελλάδα στη μυθοπλασία